ชยพัทธ์ กิจพงษ์ศรีธาดา

ชยพัทธ์ กิจพงษ์ศรีธาดา ชื่อเดิม อนุชา กิจพงษ์ศรี (23 พฤษภาคม พ.ศ. 2526 — ) เป็นนักฟุตบอลชาวไทย เล่นในตำแหน่งแบ็คซ้าย อนุชาเริ่มต้นชีวิตค้าแข้งในวัยเด็กให้กับโรงเรียนปทุมคงคา ก่อนที่จะย้ายไปเล่นกับพณิชยการราชดำเนิน เริ่มต้นอาชีพค้าแข้งกับสโมสรฟุตบอลราชประชา ในระดับดิวิชั่น 1 ทำให้มีชื่อติดทีมเยาวชนทีมชาติไทยรุ่นอายุ 17 ปี ต่อมาอนุชาย้ายมาค้าแข้งกับสโมสรฟุตบอลธนาคารกรุงเทพ แสดงผลงานที่ดีก่อนที่จะมีชื่อติดทีมนักเรียนไทยชุดคว้าแชมป์เอเชีย เมื่อปี พ.ศ. 2544 ตามมาด้วยการติดทีมชาติไทย ชนะเลิศการแข่งขันซีเกมส์ ครั้งที่ 21 ที่ประเทศมาเลเซีย 

ภายหลังโชว์ฟอร์มโดดเด่นในสโมสรและทีมชาติไทย สโมสรฟุตบอลบีอีซีเทโรศาสนจึงตัดสินใจคว้าตัวอนุชาไปร่วมทีม ขณะเดียวกันอนุชาก็มีชื่อติดทีมชาติไทยชุดใหญ่ในรายการคิงส์คัพ ซึ่งมีปีเตอร์ วิธ เป็นผู้ฝึกสอน

อนุชาได้รับบาดเจ็บบริเวณเอ็นเข่าขวาขาดจากการเล่ฟุตบอลเอเชียนเกมส์ที่ปูซาน หายกลับมาไม่นานก็บาดเจ็บเอ็นเข้าซ้ายอีกครั้ง พักรักษาตัวไปหนึ่งปีกว่าจึงกลับมาเล่นให้กับสโมสรธนาคารกรุงเทพอีกครั้งเป็นเวลา 3 ฤดูกาล แต่แล้วอนุชาต้องได้รับบาดเจ็บบริเวณหมอนรองกระดูกเข้าซ้ายและพักรักษาตัวเป็นเวลาหลายปี จนเกือบยุติอาชีพฟุตบอลของตนเอง ก่อนที่จะกลับมาเริ่มต้นค้าแข้งอีกครั้งกับสโมสรฟุตบอลพัทยายูไนเต็ด และย้ายมาสู่รังฉลามชล สโมสรฟุตบอลชลบุรี เอฟซี โดยสโมสรสุดท้ายที่ค้าแข้งคือ ตราด

เครื่องราชอิสริยาภรณ์

อ้างอิง

แหล่งข้อมูลอื่น 

นักฟุตบอลชาวไทย
ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
ผู้เล่นสโมสรฟุตบอลชลบุรี
ผู้เล่นสโมสรฟุตบอลโปลิศ เทโร
พุทธศาสนิกชนชาวไทย
นักกีฬาจากกรุงเทพมหานคร
บุคคลจากโรงเรียนปทุมคงคา
บุคคลจากมหาวิทยาลัยเอเชียอาคเนย์
นักฟุตบอลทีมชาติไทย
ผู้เล่นในไทยลีก
ผู้เล่นสโมสรฟุตบอลตราด